बताया जा रहा है कि स्पेशल विजिलेंस यूनिट को विवेक कुमार के बारे में कई शिकायतें मिली थीं। एसएसपी स्तर के किसी अधिकारी के यहां बिहार में पहली बार इस प्रकार की छापेमारी हुई है। हालांकि दो माह पहले सीबीआई ने औरंगाबाद के डीएम कंवल तनुज के ठिकानों पर छापेमारी की थी। उसके बाद सरकार ने औरंगाबाद के जिलाधिकारी को हटा दिया था। एसएसपी विवेक कुमार के ठिकानों पर छापेमारी तब हुई है, जब कहा जा रहा था कि वे जल्द ही केंद्रीय प्रतिनियुक्ति पर जाने वाले हैं। अब इस रेड के बाद उनके केंद्रीय प्रतिनियुक्ति पर जाने का मामला लटक सकता है।